Un canadian reținut de doi ani în China, șocat de amploarea pandemiei de Covid-19.
Fostul diplomat Michael Kovrig și consilerul Michael Spavor au fost închiși în China pe 10 decembrie 2018 și acuzați de spionaj în iunie 2020. Vineri, ambasadorul Canadei la China a obținut accesul consular pentru Spavor, iar sâmbătă, pentru Kovrig. Michael Kovrig a fost uluit să afle despre amploarea pandemiei de Covid-19.
Conform Ministerului Afacerilor Externe din Canada, Dominic Barton, ambasadorul Canadei la China, a obținut vineri,,acces consular virtual" pentru Michael Spavor, iar sâmbătă, pentru Michael Kovrig.Soția unuia dintre cei doi canadieni despre care Ottawa spune că sunt reținuți în China a declarat că bărbatul s-a simțit,,ușurat" și totodată,,uluit" de primirea veștilor din exterior (printr-o,,vizită diplomatică virtuală" ) despre amploarea pandemiei de Covid, relatează theguardian.Canada a anunțat sâmbătă că a intrat în legătură, pentru prima oară din ianuarie, cu Michael Kovrig și Michael Spavor, prizonieri în China de aproape 2 ani.După luni bune de,,izolare extremă", Michael s-a simțit ușurat să primească vești despre,,lumea de afară" și despre familia sa, conform soției sale, Vina Nadijbulla, care a dat niște declarații pentru CBC.Femeia a menționat despre bărbat că "deși a stat închis multă vreme, nu și-a pierdut determinarea și simțul umorului, dar mai ales, a fost uimit să afle detalii despre Covid-19. A zis că sună ca un film apocaliptic cu zombie", adăugând că, în continuare, face tot posibilul pentru a-l aduce acasă.